Dario Chioli/Ël seugn
Artorn

Ël seugn 
A j’é na pianta ’nt un pais lontan:
a la soa ombra as fërmo tuti quanti,
ma tuti a guardo mach andré o davanti,
quàich vòlta ’ntorn e peui, òrbo, as në van.
 
Mi però i l’hai vorsù guardé ’nt ël cel,
përché i-i sentìa canté con vos d’amel
n’osel gentil, e soa vos a më scaudava...
e i son dësvijame mentre i t’ambrassava.
19.VII.1994

Dario Chioli
Poesìa
Leteratura piemontèisa